gentaiscool/nusaparagraph_emot huggingface dataset:
Tenapa niak bukti sains tentang kamampuan indigo. Kamampuang akkomunikasi siagang alam gaib, accinik masa andallekang siagang masa ri allaloa anjo sebenarna carita tena na annaba simata ni parek-pare tena niak pambuktian na. 
Roy Kiyoshi, si anak indigo, assarei ramalan kana sallang taung 2020 akan niak artis ni tangkap karna narkoba. Ramalanna terbukti annaba, ka justru ia sendiri na taba mae ri ramalanna. 
Jujuruk nakke tena ku bata-bata mae ri ramalanna. Sabak tiap taung, pasti niak artis assiurusang siagang polisi karna barang terlarang anjo. singkamma Jefri Nichol siagang Nunung terlibat kasus narkoba ri taung 2019, Fachri Albar ri taung 2018, siagang arti-artis maraenganna ri taung taung riolonganna. Tena ja na parallu ni ramalkan untuk attebak-tebak kammayya anjo.
 


Emotion: surprise
Halimah anne clenaning servis anjama ri Bandara Soekarano Hatta anne nacini'ki dompet tattinggal ri Bandara. Tena karena-karena, dompetka anjo isina cek nilaina talumpulo lima Miliar anne ri issengi patangna Pengusaha assala' Jambi anne langsungi disareang ri petugas bandara nampa di riamankangi. Anne patangna doe'ka nia'mi ri Jambi anjari petugas bandarayya koordinasi natarussukangi ri patangna dompetka. Anne patangna dompetka rannui siagang ta'bangkai nasaba' tena nasangka anne dompetna lanyya' kullei ammotere', talabbi na isinna anne utuh tena nia' kurangna. Patangna anne naparessai Tasna nasungke isina ngaseng tena nia' lanyya. Halimah anne akhirna angappai apresiasi jabatanna nipanaik'ki anjari supervisor siagang petugas maraenga angappai hadiah khusus ri perusahaanga nasaba' kalambusanna.

Emotion: happy
Punna anggappa maki mens anjo battang na pa'risi laing mi ri kasia'. Anjari tena mi annyamang ri kasia' banttanga punna battu mi mens ka. Sikamma nakke battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens.

Emotion: angry
Ruami anakna Aco, sanging buru’ne. Kinne teanangki issedek bainenna, salapang bulangmi kingka tala erokpi naisseng apa jeka anakna iyya, bainekah atau buru’ne. Mukona kamma anjo, pakrisikmi battangna nakasiak Rosa, bainenna Aco. Mangemi liba ngalle oto Aco nampa naerang bainenna mange ri RSIA Ananda. Niak tallu jang attayang nampa lassuk anakna. Battumi anne dottorok lekbaka na pammanak Rosa. Akkutaknangi Aco, tekammaji dottorok. Nakua dottoroka lekbakmi mana’ bainennu, bajik ngasengji bainennu na anaknu, antamak mako lalang mange ciniki anak bainenu. Takkallasaki nyawana Aco, baine anakna maka tallua. Saking rannuna, tena langsung antamak nacinik anakna, mange rong ri masigika attarima kasih ri Karaengata’ala nasabak nisareangmi anak baine.

Emotion: happy
Tau na idap na automyshophobia kulle na alami kecemasan antu sannak na tinggi na tena na pikkirik bawang ji kondisi na antu rantasak ji, apalagi punna tojeng tojeng na katanni langsung siagang anjo kotoran nga. Cemasak na iyaa kulle kamma anjo kassak na sanggeng na iyaa kulle na alamami serangan panik antu hebat memang anjari akibat na. Wattu na na alami serangan panik gara gara automysophobia, anjo pengidap na kulle na alami peningkatan detak jantung, meningkat na laju pernapasanga, tekanan darah tinggi, otot na menegang, siagang keringat na labbii labbi. Antu tua na idap ka anjo automysophobia todong cenderung na hindari hal hal rantasak ka secara ekstreem. 

Emotion: disgusted
Biasa na mange ka ri wc umum na tampa' wisata ya, ku ngai na punna tangkasa ki nampa harum mami. Tapi pernah ka mange ri salah se're tampa' wisata ri Maros, Sulawesi Selatan, deh anjo wc na sassang mami ka mate mi lampu na. Antama ku poe anjo pintu na tena kulle ri konci, kamma are ki erok amang ri lalang na. Botto mami poe wc na a'rasa parru mami ri kencing. Ku musuh dudu na wc kamma anjo a, tena na kulle anjo patugas pappattasa na na baji' ki wc na na nyamang tau battu a'wisata ri tampa' na.

Emotion: disgusted
Punna pikiranga saing tegang tegang na nampa perasaan nga luarak biasa sanna tena na nyaman harusuk ki cippa nganre apa apakah antu mau sehat ka, tena na niak lemak tinggi siagang kadar golla tinggi sangeng na ganna ni sakring bassorok maki ni kulle isi poeng energi ta ri kaleng nga kah jai tau depresi antu boros tenaga ii jari cippa ki dodong na sakring. Sakulle kulle na sanging nganre ki porsi caddi mo barak antu battang ta sanging bassorok na sakring. Harusuk rajin jappa bangkeng kurang labbi 45 menit pin rua (2) lalangna siallo barak nyamangi ni sakring kaleng ta. Apalagi punna ni sakring mi battu anjo stress ka.

Emotion: sad
Artis ga’ga Marsyanda na pawwangi punna ri vonis ki ri dottoro punna garring Bipolar Disorder rua. Na pawwangi ri Lalang acara program na "Just Alvin" subangngia, Anjo vonis garring na ri taung 2009 na kulle na pare' Marsyanda ta'bangka. Dottoro akkana ri Marsyanda punna garring Bipolar Disolder ruai. Tena na tarima Marsyanda ka tena na tattulisi' ri hasil scan na ulung na. Le'ba mi anjo ri vonis garring kammanjo, allo-allo na mi na inung obat anti-depresi na. Sanggeng na 2014 Marsyanda na tappuki na inung anjo obat na. Anjo garring Bipolar Disolder anjo garring ri Psikologi ri issengi battu extrim na perubahan pa'kasia' na taua sikamma depresi.

Emotion: surprise
Tau ri ambaniku nakenalka anne sosok cara'deka, antama ri sikolah piliang, sukses siagang kullei antama' ri PTN makabaji'ka. Kenyataana anne berbanding ta'balekki, jai tong kegagalangku. Makase're tena niterima ri jalur pakkiok ITB, manna mamo baji'ki nilaiku. Makarua Beasiswa Mitsui Busan, anne pakaemosi dudu nasaba' nakke le'bama papataja, le'ba tongma begadang demi anne tes mitsui mingka ribatalkangi ti'ring nasaba' Covid. Rasana larro dudua. Makatallu jalur tes ri UGM siagang Unair, nakke appilajara' papataja ganna'mi. Nakke optmis anne kulle lulusu', kenyatanna tena nalulusu' mingka nakke tena ku emosi dudu, labbi attarimaji anne ngaseng. Makaappa' ri jalur mandiri UI kukana lulusu'ma anne nasaba' appa kalina gagala', le'bama appilajara' soal taung laloa anjari tena tongja na lulusu' 

Emotion: sad
Ros mangngangji attarinti anak-anak, limami cucungna natarinti, anjomi napisangkaimi anakna ngaseng teanang, ka mangngangi bedek. Mingka wattunna teanang isse anak bungkona, lassukmi sekre isse’ cucungna, rannuji, sannangji nyawana, suluki jeknek matanna sikekdek, singaraki rupanna napakua sannang nacinik cucungna. Anjomi dih, manna mamo bateta kua tea maki teanang, teama attarinti, mingka punna nicinikmi anjo anak-anak beru lassuka, langsungi bajik pakkasiaka. Erok tojek jaki ciniki tarrusuk manna mamo wattunna lalang inja ri battangna ammakna, nakuai teako sarea punna lassu’mi ka mangngangma attarinti. Nenekna ji poeng ngai dudu anjo cucung bungkona. Ia kalaengi tarrusuk, ia patinroi, najekneki, ammake popok, pokokna sanging nenekna mami parutusuki allo-allo. Makkalak mami anakna lalang atinna nakua kukanan memangja, pasti ningaiji anakku.

Emotion: happy
Ni cinik anjo indeks ka wujud na ‘E’ anjo mi kulle ni pastikang kana anjo ni isseng nyontek ya memang katte mi si pak tallu. Wahh dunia ku sakring erok runtuh, kena mental ka langsung , nampa timbuluk mi sassalak ri lalang na kaleng ku lalang lalang mae ri nakke. “Labbi bajik ni ulangi mata kuliah yaa kah kodi nilai yaa dari pada ni isseng ki nyontek” , kamma mi anjo kira kira pikiran langsunga munculuk ri otak ku kusassalli anjo ngaseng perbuatan ku. Kah nakke mallak ka anne masalah yaa anjari lakbui, nakke langsung ma mengaku siagang palak pammopporang mae ri dosen ku ammalo email.

Emotion: shame
Nakke labbi jai palak doang siagang ku patannang ngi kaleng ku ammicara ka siagang kaleng ku. Gannak mi ka susahan ku ri anne alloa, tena ja ku parallu bayangkangi anu sussa sussa ri wattu kullea battu. Anne ating ku sannanga antumi pakballe paling bajik. Siagang jai motivasi motivasi pribadi lainga. Anak ku todong pakarammula ku latih barak kulle na punnai pikiran positif na kulle labbi sannang sede mae riolo. Nakke todong ku pasangi status na anak ku ri sekre website luarak negeri nah kulle na gappa kartu pos battu ri ngaseng lalang na linoa. Na tarima na kartu pos antu lalang na niak semangat battu ri agang agang tena pa niak na issen battu ri negara negara maraenga.

Emotion: surprise
Biasa anjo ngaseng taua punna naciniki tau maraeng erang lading atau badik atau tembak, langsungi naik nyawana silalonna, erok nabakji anjo taua padahal tenapa ni issengi anne apa saba’. Apalagi anjo tau rioloa, bahaya memang tongi. Ka biasa napolong-polongi taua punna niak tala nangai. Injomi sanging napaui tau toaku nakke, kua paralluki bajik ri iya ngaseng paranta tau, nasabak bajikki pole tenapa na tantu nabalasak bajik ri kitte, apalagi punna teala bajik memangki ri taua. Cocok mentongi towwa anjo, ka taua biasa emosina napaenteng, gengsina nabolik ri nomorok sekre, njari mallak memangmi taua pole punna nierangngangi badik dende, bajikangngang anjomo maraenga lannya daripada nyawana kamase.

Emotion: fear
Punna nakke dottorok, yahh nakke kulle kapang tatta ji ku tolong anjo tau muno yaa tau anjo. Lekba na anjo nakke kulle ku serahkan iyaa mae ri pihak berwajib ka barak kulle ni hakimi. Dottorok tena na seharus na na parek keadilan versi na iya kaleng kaleng na tekamma anjo hal na jaksa atokah hakim polisi poeng tena na harusuk na resepkan pak balle atokah na parek operasi jantung. Ni selamatkangi nyawa na taua tena na make pamrih todong anjo mi kewajiban na dottorok antu niak ni tulisik lalang na sumpah profesi na iya. Anjo todong tena kulle ni kaluppai, biasa ji kehidupanga ri lalang linoa anne labbi pakrisik daripada kamateang.

Emotion: fear
Tena na sengaja na cini makhluk halusu' ka ri dallekang mata na wattu na ca'di. Basse Ogi wattu na ca'di anjo accini ki kuntilanak wattu na mate lampu a ri balla na . Le'ba na mi anjo punna matei lampua ri balla na accini ki setang le'leng riolo. Se're bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Malla na mamo anjo wattua poe nampa kale-kale ji ri oto na. Tena na sallo lan'nya' tommi anjo setanga. Jai mi kejadian na cini setang kamae-mae, apa poe punna syutingi film horor tambah jai mi na kasia' accini anjo makhluk-makhluk halusu' ka.

Emotion: surprise
Alhamdulillah wa syukrulillah, tarima kasih Karaengata’ala. Anjomi kupau pertama anne alloa, Aha’ 10 Maret 2020 ri JCC Senayan, wattuna kubattui pakgaukang wisudana anak maka sekreku, Fahmi Rifli Pradana, Sarjana Teknik Informatika battu ri Universitas Gunadarma. Tarima kasih nak, sanna’ istimewana anne alloa. Nasabak kau nusareangi manggenu kesempatang ciniko patammaki tanggung jawabku. Tarima kasih anakku, nasabak kau nusareangki karannuang ri atinna tau toanu siagang rua andiknu. Tarima kasih nak, nasabak pakaramula anne alloa katte tau toanu tenamo la nipikkirik antekamma bateta la ajarakko. Lappasak ngasengmi nawa-nawangku lalang kupalompoko. Lappasak ngasengmi tanggung jawabna manggenu palekbaki sikolannu. 1 battu 3 amanahna manggenu lappasakmi. Paralluki sukkuruk allo-allo ri Karaengata’ala.

Emotion: happy
Sekre pensiunan ri Sydney appalak tarimakasih mae ri cucunna sabak ia na suroi ammalli tiket undian naiaka hadiahna doek singloe A$ 40 juta, iarekan lakbi Rp 400 miliar. Ia merupakan sala sekre battu ri rua pamenang undian paling bergengsi ri taung 2021 berhadia A$ 80 jula anne kesempatanga. Pemenang sekrena poeng tena na angkat taliponna wattunna ni hubungi  battu ri penyelanggarana. Peluang untuk memenangkan hadiah undian anne iamiantu sekre banding 134.490.400. Menurut perusahaan Lotre Australia ni arengi The Lott, nenek ammantang ri daerah Campbell town anjo sannak takbangka wattunna ni nyatakan ammeta. Agen koran Pradeep Ahluwalia akbaluka tike mae ri sang nenek, akkana anne iamiantu undian siagang undian paling lompo lekbaka na balukang.

Emotion: surprise
Tau toang ku riolo terobsesi na bantuk anak anak na anjari caraddek siagang kulle apa apa. Nakke ni minawang ngang lalang jai les, ni sare jai janisik na bacaan siagang cinik cinik kan, nampa ni palak annulisik sa jai jai na. Nakke gila appilajarak sanggeng akherek na kamma kamma anne nakke sannak erok narrusuk ka ri pilajarak, nampa akherek na anjari bumerang mae ri iyaa ngaseng tongja. Anjo wattua nakke tena pa ku paham niak nikana ‘batasan’ antu na sare mae ri nakke, sayang na nakke terlanjur ma appikirik kana kebebasan ku erok ngisseng ngi apa apa ku kerok ki antu mi hak ku hak na ngaseng taua. Harusuk na gaya didik na tau toang ku antu disiplin siagang cenderung otorites nakka kulle anjari ananak paiya ii jaa. 

Emotion: sad
Siarhei anne senangi kulle angappa sura' ising akkandara le'bana rua kali ujian. Nakana Siarhei, tes teori siagang praktek rijalani anne tenaja nasawala'. Ribandengkangi ri negarana, Ujian sura' ising akkandara ri Indonesiayya labbu gampangi. Ri negaraku nakana Siarhei anne haruski annaik, turung, belok, nampa wajikki kulle parkir horizontal anne jai peraturanna. Siarhei anne pinruami amminawang ujian sura' ising akkandara sebelumna tapi gagalki ri praktekka. Aturanna bangkenga tenna kulle attapak ri aspalka wattuna angerang motoro' wattuna belok siagang appare' angka sagang tuju anjari gagal. Le'bana kuselesaikangi tes teori, nakke tes praktik nampa gagal, nasaba' ri negarana kulleji bangkenga attapak ri aspalka punna ri Indonesiayya tena na kulle.

Emotion: happy
Punna katte apparek maki sekre gerakan, pelan pelan maki siagang passang mi iya antu tau katanni ya senjata na issengi “Nakke erok ka kocci ki kantong ku erok ngalle dompet ku...” atokah “Ngarruk ki anneku. Nakke erok ka lappasak ki kadera oto na siagang ku jemput ki barak kulleii sannang....” “Katalak ki muncung ku. Erok ka kakkangi ammake limang kanan ku . Ki tolonga teaki nembak rong”. Punna iya siagang katte bella bella jaki, pertimbangkan mi kulle ki lari. Tena ja ngapa ngapa punna lari ki. Terutama punna katte mikkirik ki kulle ki melarikan diri anjo wattua. Bertahan hidup antu mi apa apa sannak penting na. 

Emotion: fear
Nakke tena kulle ku kana kana punna anjo ngaseng anu sannak bajikna, mingka apa anjo sannak bajikna? Nakke anjama tojeng tojeng ku barak kulle ka tuo sabajik bajik ku. Nakke ku perhatikangi wattu ku siagang nai ka nakke labbusi wattu ku. Nakke ku ngai antu apa na ku jama mae amboya doek, nakke punna agang agang bajik siagang keluarga caddi dakke siagang nakke. Antu atuoang nga pappile ta ji, katte kulle pilei erok tuo sannang manna mamo kaleng kaleng ta ji nampa katte tak parallu ja ni sakring kesepian. Kah manna tekamma jai na tua ri rampik ka punna ni sakring ji anne kalenga tena niak paduli singkamma ji kana tuo kaleng kaleng ta ji toh.

Emotion: sad
Nakke mahasiswa Pre Klinik inji ka, mingka punna nakke niak sekre wattu ku gappai kasus kamma anjo, jelasak nakke kulle ku tolongi tekamma nakke kulle ku. Anjo dottoroka poeng harusuk ki, lalang na anjo ngaseng praktik medis na, na sarei pelayanan medis ka antu kompeten siagang bebas na teknis siagang morak sa panno panno na, ni sertai poeng rasa kasi sayang (compassion) siagang penghormatan ri rate na martabat na taua. Nakke ikhtiar ka antu tojeng tojeng barak kulle tena ku terpengaruh mae ri pertimbangan keagamaan, kebangsaan, kesukaan, gender, politik, kadudukan sosial siagang anjo jenisik na penyakit ka lalang na ni tunaikan kewajiban ta mae ri pasien nga.

Emotion: fear
Tau nitabayya PHK, nassami nakasiak ngasengi emosi negatipka kamma dodong, pakrisik nyawana, larro sanggenna tenamo kulle appikkirik apa la nagaukang lalang ri katallassanna. Sitojengna anjo ngaseng pakkasiaka anu wajarji punna nampaiki nataba PHK, mingka tea laloki pabe’bengi anjo pakkasiaka narakak tojekki. Paralluki naik sumangatta manna mamo sukkaraki. Accarita ki siagang tau toata, mangeki kumpuluk siagang urang-urangta ngaseng, nasabak battu konjo biasa niak solusi ni guppa, biasa tau toayya niak agangna kulle nabaliki biya jama-jamang beru. Biasa niak urangta anjari bos mi, kulleki na alle mange ri perusahanna nampa nasareang jama-jamang beru lakbi bajika gajina. Loe kijai kabajikang ri linoa, njari punna ni PHK, taniaji akhirekna linoa, ka tena anjo nacinik-cinik bawangki Karaengata’ala, pasti nabaliki.

Emotion: sad
Le'ba ku anjari fans na Lee min hoo, erok ka mange langsung ri Korea Selatan cini ki syuting drama korea beru na ri taung lalu a. Mange ma ri'ba ri Korea selatan siagang agangku, ka sanna na ngai na poe anjo Lee min ho sikamma nakke. Sampe ku siagang ri Korea mange ma ri tampa' syuting na anjo Lee min ho. Sukkuru ki kulle cini ki langsung battu ri jarak deka' ka. Gammara na mamo tuhan anjo Lee min ho. Tinggi mami kaleng na na kebo, pokok na tena sikamma manusia tanja na, erok ki sikamma dewa battu ri langit ka ku cini anjo Lee min ho.

Emotion: happy
Ku tulisik mi lalang keadaan mallak mallak kata “ex muslim” ri kolom internet erok ki boya. Mallak , kah tau tea ii muslim bawang anjari muallaf ki, ngapa nanakke erok murtad? Nakke tena ku sangka sangka jai pade eks muslim ri luarak mae. Sebelum na, ku pikkirik anjo anu tena na jai ni buntuluk. Mendadak nakke tena ku kaleng kaleng ku ji. Akhere na lekba na bangngi sannnakkk lakbu na siagang siambak atingku nampa ammaca maca kamae kamae, nakke mentap anjati agnostik. Nakke tappa ja kana niak Tuhan kah jaii tena kulle ni jelaskan lalang na lino aa, mingka tena ja Tuhan singkammaya ji na percayai tau muslim ka niak. 

Emotion: sad
Jai pengalamanku wattuku mange ri kota Surabaya. Salah se’re na ku gappai jodohku ri rinne. Pengalaman ku ngai dudu lalang tallasa’ ku. Tena mentong ku pikkiri’ ki ku gappai jodohku mange ri Surabaya. Ka ri rinne wattuku ri Surabaya erok ja liburan siagang andikku tapi na Karaeng Allah Ta’ala na sareanga sibuntulu jodohku ri rinne. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12. Kamma-kammayya inne sitaungmi la’bi umuru’ na kulle mi jappa na lari ri mol ka lompo tommi tinggi ana’ku na battala kalenna alhamdulillah.

Emotion: happy
Awalak na sannak samangakku mingka wattuku mi antana kuliah sanna tea ku erok bergaul siagang tau berua, kah malasakka kusakring wkwk agang agangku jai kucinik pakaballisik, tojeng na lekbak na 4 (appa) taung ku lalangi tojengna mi pakaballisik. Sannang ja kah kulle sikbuntuluk siagang agang agang sekre hobi, mingka yaaa sibakji ki siagang idealis wkwk kah antu arenna kuliah seni kamma mi ajo wajar ji iyaa wkwk. Pengalaman kodi salama ku kuliah biasa ka ni remehkan secara tena nalangsung ri agang ato dosen ku poeng, lalang na 4 (appa) taunga wattuku gabung pameran lomba ni sambe sambei ni tau lainga nampa tena na poanga rodong.

Emotion: happy
Biasa mi mingka teai bencana, kah lekba mo ni antisipasi, misal na gempa anjo bangunan na ak giok giok ji bawang (ededeh sombong na dende), atokah gunung mencret ehh massuk ku nakke meletus , mingka anjo tindak tanduk na lekba mo ni isseng tak roko roko jari kulle jari mengungsi tippa rodong. Labbi tepat na event alami iyaa, kah sumpaeng niak anjo kutaknang anjo kutaknangi seputar pulau Dewata ngapa na jarang niak bencana (lahh ngapa na anjari curhat). Anjo ngaseng tampak na ri alam ka niak resiko na, pakarammula ni kokkok kutu loncat sanggeng na cacingan apa. Punna cacingan ni golongkangi mae ri bencana alam, arti na nakke lekba ka cacing kremi. 

Emotion: fear
Punna berstatus ki mahasiswa katte teaki antu ni sibbukang bawang mae ri dunia pakkuliang, mingka,
paralluki pole aktif ri organisasi iareka lembaga permahasiswaan sabak punna aktif ri kammayya anjo
akulleki angappa pangalaman bajik mae ri kalengta, siagang na ajariki accarita mae ri petinggi-petinggi
kampus iareka daerah/kota, siagang assigappa perwakilan perusahaan untuk angerang proposal
kegiatan mahasiswa. Jari niak kerjasama antara katte mahasiswa siagang pihak-pihat niaka matunna
untuk sukseskang kegiatanta, anne tena na taksala mae ri amminawangta sekre organisasi.
Lalang dunia jamang-jamang sampekang jaringan salamata aktif ri lembaga kemahasiswaan sanna
lompo matu-matunna. Jaringan pakurangang takbaung ri kampus akkulle jari positif punna lulusukki
sallang siagang bergelar sarjana. Mingka, paralluki angngu'rangi kana teaki terlena mae ri organisasi sampai-sampai ni kaluppai tujuan sebenarna mae ri kampus iamiantu annimba ilmu.

Emotion: happy
Dian Adi Saputra korban salah todong pistol niak siapa' oknum polisi battu ri balla na ri daerah Rajabasa indah nampa na tudui anjari bandar narkoba. Dian Adi Saputra se're warga ri todongi pistol ri oknum polisi sanggeng na viral video na ri sosial media wattu na na carita anjo kejadian pakammalla ka ri balla na.Dian Saputra sanna malla na anjo wattua ri todong pistol. Tena na tarimai anjo ri tuduhan ka, anjo korban Dian Saputra siagang daeng na na battui anjo oknum polisia ri kawasang Sukarame, Bandar Lampung erok na mintai klarifikasi anjo tuduhanna ri Dian Saputra anjari bandar narkoba.

Emotion: fear
Ri agangmi anne Juli erok mange na alle ammakna ri kantorokna nasabak moterekmi bedek ammakna. Lekbakna na alle ammakna, la moterekmi mange ri ballakna, na laloi a'rungang Tala' Salapang anjo paling biasayya macek kinjo. Ngurana nitaba tojengi macek dende. Tena kulle jappa otoa manna sikekdek, mangngangi anne Juli onjok kopling oto, pakaramulami bussang nyawana. Nakuai ammakna sakbarakko nak. Mingka tenamo kulle natahang emosina anne Juli, larroi ri ammakna dende. Nakuai kittemi intu, na ku guppa macek, bussanga kusakring mangngangi bangkengku ngonjok kopling nampa cipurukma pole, ededehhhh. Tena sallo, nakuami ammakna punna kuissengo kua la larro-larroko nah, kupisangkai jako mange allea, akdongko' pete-peteppa. Anjo nakua ammakna sambil ngarruk todo'. Lekbakna anjo antamakmi ri ballak Juli nampa mange palak pammopporang ri ammakna.

Emotion: angry
Ri ampik ballana Jeri jai tau nangai inung ballo’. Punna bangngi anjo akrasami balloka ka jaimi tau battu mamge nginung ballo’. Ri bangngia, assuluki anne Jeri mange ammalli sampo ri ga’de-ga’dea. Wattunna akjappa erok moterek, niak na laloi buru’ne eja matanna nampa olengi batena akdakka. Mingka lalang atinna Jeri nakuai tenaja anjo ka nakke tau kinneja. Mingka wattunna silalo, anne buru’nea, na alle badikna battu lalang bajunna nampa napabangkai Jeri, langsungi nabuccu’ larina Jeri mange ri ballakna. Takkallasaki nyawana, baranina anjo taua pasuluk badik. Njari nakuai andikna Jeri tea maki suluk-suluki, punna bangngi jai dudu tau mabok nipakamma ballo’. Kakdek tenaja na niak badik nata’galak tenaja nang ngapa mingka niak badikna dende njari pakamallak-mallaki.

Emotion: fear
Wattu ku nakke kelasak 4 sd inji ka, asisten rumah tangga ku na carita kana ri rampik ballakna niak anak SMA (atoka beru lulusuk?) tianang ngi. Nakke ku kalupai tekamma persisna tekamma, hamilik ki ri luarak nikkah atokah tena. Mingka inti na, anjo anak SMA yaa anne nikka siagang niak sekre burakne, antu kamma anjo anak na laherek, anjo burakne aa malah lampai nampa tena na moterek poeng. Usut punna usut, rupa na anne cowok ka niak mo baine na siagang anak na ri daerah battu na. Iyaa Cuma na jebak bocah SMA anne sanggeng na hamil, nampa bede ni nikahi kah ni tuntut ki siagang keluarga na anne anak anak ka. Wattu na mi laherek anjo anak anak ka, iyaa motere mi mae ri keluarga asli na. 

Emotion: surprise
Asmadi anne nacaritakangi kisahna nagappa harta karun patangna Kerajaan Sriwijaya annilai miliyaran rupiah ri dasara'na binangayya Musi. Kegiatan asselanga anne ri Sungai Musi anne akkaramula ri tahun saribu salapang ratu' salapang pulo. Awala'na anne taua asselangi amboya balok kayu siagang bassi bekas ri dasara' sungai amattung ri kapalla' pengangkur baranga. Ri rioloa anne barang-barag kunoa rigappami ri Sungai Musi. Wattuna anjo taua tena naissengi anne baranga nia' nia' nilai komersialna lompoi ri koleksi nampa ribalu' poeng. Namun sejak balok kayu siagang bassi bekas sawala'mi rigappa ri dasara' binangayya, taua naissengmi anne barang kunoa kullei riballu ka'jalaki balinna, ritambayya jai duudmi taua ammali anjo barang napare'ki salo sallona fokus asselanga tassambemi anjari pangondang harta karun.

Emotion: happy
Anjo jalur SNMPTN ka na nilai battu ri nilai rapor ta siagang nilai UN ta riolo. Tallu bulang le’ba ku daftar anjo jalur SNMPTN ka ku cini ki hasili’ na tena ku lulusu’ ka kurangi kapang nilaiku anjo tena ku u'rangi. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska. Mange ka ri bagian pendaftaranna erok minta panaungi biaya semester ku ka tena na mampu totoa ku bayara’ ki, tena pa di setujui ka na kana jai erok antama mange ri kampusu’ ka. 

Emotion: sad
Ni pake na teknologi digital, anjo ngaseng wirausahawan ka na parek ki bisnis antu basis na global lalang sekre jaringan aku kullea langsung na hubungkan konsumen, produsen, siagang pihak antu na pasadianga. Karua na tingkat kangi perusahaan berbasis platform digital arti na dampak teknologi kulle na jangkau labbi jai tau dibandingkan sebelum na. Ka tallu teknologi na rubai kemampuan na atokah skill na antu ni parallu ri perusahaanga. Permintaan na kulle ri tau anjama antu skill rendah kulle ni sambei ri teknologi kulle berkurangi. Mingka, permintaan na mae ri tau anjama na punnai kemampuan kognitif tinggia, kulle na pecahkan masalah, siagang caradde ki lalang anjama tim kulle semakin meningkat ki.

Emotion: angry
Topik phobia nipilib oleh Vyna setelah niak sekitarak 3 minggu riolonganna membahas phobia ia rasakan mae ri jarum suntim siagang kasusahanna untuk vaksin. Sikuntung followersna pung assare kisah masing-masing mae ri kamallakkangna irasional mae ri loe benda iareka situasi, singkamma badut, unti, robot, kongkong, siagang loe maraenganna. Narapikmi wattunna vaksin, beberapa wattu sebelumna vaksin pung Vyna sempat na rasakan perasaan assingkamma siagang intensitas leibh parah. Untungna tenaga kesehatan na tangani Vyna na bantu merasa lebih bajik siagang mengintruksikan latihan aknyawa supaya ritem nyawana tetap stabil. 
Latihan nyawa siagang pendekatan tenaga kesehatan na lemah lembut amminawang untuk nabantu vyna merasa tenang. Akhirna ia berhasil nisuntik vaksin. 


Emotion: fear
Riolo antu zaman laloa, tau Amerika na perbudaki kaum minoritas na antu mi tau tau aa lekleng nga kulit na antu ni battu ang battu ri Afrika barak kulle na lalangan ladang ladang na punnai aa tau kebo ka kulit na. Salah sekre alasan na antu mi kah tau leklenga kulit na ni anggap ki labbi kassak dari pada tau kebo ka kulit na. Selain na anjo alasan maraenga, kah tau kulit leklenga anjo wattu na riolo tena na ganna ni hargao keberadaan na. Tau tau kulit leklenga ni bawa secara paksa langsung battu ri Afrika ammake kappalak laut mae ri Amerika antu tujuan na erok ni perbudak. 

Emotion: angry
Nakke Dimas Mula Kusuma. Anjo mi areng lakbu ku. Abjad D awalak na areng ku tanttu mi anjari gejolak ki wattu na anjo ni adakang tes ammaca siagang nulisik, anjo kah ni kiok ki giliran ta ammaca siagang annulisik berurut ki battu ri abjad. “Anak anak, anne alloa bapak erok langngerek ki katte ngaseng ammaca. Anjo sinampe bapak kiok naik ki sekre sekre , nampa ni baca anjo kisah na kancil siagang buaya”. “Nahh ki pakarammula mi nak nahh! Perama silahkan Alfayad mae maki ri muko”. (Alfayyad antu siswa paling bajik ri kelasak ta, tena na risau ja punna sekedar ni tes ji ammaca siagang nulisik mae ri iya).

Emotion: shame
Nakke antu ammak ammak angatorok lalang na ballaka. Burakne ku tena na tau niak tena tong ja na tau tena, allo allo ta gannak gannak ji mingka tena todong na labbi. Hasselek na jamang jamang na burakne ku burakne ku tongja ngurusuki kaleng kaleng na, jari tena na issengi tekamma jaina hasselek na burakne ku ulang ulang Nakke ni sare doek 2.200.000 ulang ulang kulle ni pake ri dapuruk siagang parallu allo allo singkamma listrik, doek ni sare tau toang ta 400 sabbu siulang siagang kanre jawa ni tanggung ri burakne ku) . Nakke parallu nabung punna erokka malli apa erok ku balli singkamma bajung, bakrak lainga poeng.

Emotion: happy
Wattuku ca'di inji, ammak na mangge ku akkontrak inji balla ca'di ka lammoro ki harga na. Ka anjo wattua tena pa na jai gaji na mangge ku. Anjari a'boya i riolo balla lammoro. Anjo balla na ku ingat na wc na niaki ri pantara balla. Nampa teai wc kloset sikamma anne ri isseng, anjo wc na butta ji niak lobang na. Anjari ri anjo maki ri butta ya accengke-cengke tattai. Biasa na ku tongko mami ka'murung ku ka botto mami ku a'rasa anjo punna tattai ka. Ka tena niak je'ne ri lalang na. Antama paki ri balla ta erok a'bissa na cebok. Punna ku ingat ki anjo wattuku ca'di jijikku mamo dende.

Emotion: disgusted
Perusahaan tampakku anjama antumi ri PMA (penanaman modal asing) naa tantuna na parallukangi TKA (tenaga kerja asing) battu mae ri negara kabattuang na (Jepang). Kamma kamma anne urusan izin TKA (tenaga kerja asing) pinak gampang mi. Artina niak memang ni sare kemudahan anjo perusahaan ku tampaki anjama. Artina memang kulle niak penghematan lalang na pegurusanna izin TKA. Konsumen na todong perusahaan tampakku anjama jai PMA. Punna lekbaki anne covid ka, anjo ngaseng taua eroki apparek ekspansi usaha atoka niaka PMA PMA beru, artina niak peluang perusahaan ku napanaiki revenue na attambah todong. Punna revenue (siagang laba) perusahaan tampaku anjama attambai, nai minawang anggapa? Yaa katte katte ngaseng.

Emotion: sad
Rua tau tersangka pelaku mengancam ammake senjata api mae ri anggota Dprd Kabupaten Musi Utara (Muratara), Sumatra Selatan terancam nikuhum mate. Kapala Subdit 3 Jatanras Kepolisian Daerah Sumatra Selatan Kompol Agus Prihadinika akkana mengancam hukuman maksimalna anjo tak atorok lalang pas na sangkakang penyidik mae ri para tersangka. 
Makarua tersangka iamiantu Medi Arsyah (34) siagang Herdi alias Eng (36) warga Kabupaten Muratara, paraia nijakkalak Unit IV Subdit 3 Jataras Polda Sumatra Selatan ri daerah Dayeukolot Kabupaten Bandung, Provinsi Jawa Barat, Salasa (11/10/2022) barikbasak. 
Nijakkalakna anjo iamiantu hasselek pengembangan kasus pengancaman senjata api nampa sengaja na lakukan untuk appalanyam nyawa sekre anggota DPRD Muratara Firsyah H Lakoni, ri 20 September 2022 ri allaloa. Atas perbuatanna anjo penyidik menjerat para tersangka Pasal 335. 


Emotion: fear
Mingka semakin ku nakke lompo dewasa ma, nakke semakin sadarak ka kana adilik antu teai arti na singkamma. Battu ri pandangan ku nakke, anne linoa lekba mo jai peran na sannak adilik na antu ammake cara na kaleng kaleng na. Nakke ku punnai masalah , kamma tong anjo siagang tau lainga. Nakke lekba ka niak ri titik antu kamae nakke ku sakring ka linoan ku antu mi paling kodi, ku sakting nakke mi paling sessa ku lalangi ngaseng daripada tau maraenga. Nakke ku percayai anjo lumayan sallo sanggeng na ka linoang ku bajik na na pacinikkanga permasalahan na tau lainga mae ri nakke. 

Emotion: angry
Penipuan lalang bentuk orderan fiktif nampa kemudian palakbusi na alle saldo tabungan korbanna, kajadiang. Kamma anne palakuna ammake aplikasi Maxim ojek online ri sekre aplikasi akgiok ri bidang kendaraan pengantaran kanre-kanreang siagang barang. Sementara korbanna iamiantu, Rico Arifianto (28) tukang ojek beru akgabung ri perusahaan niaka mo ammenteng sejak taung 2003 anne. Rico mangngaku anggupa orderan berupa roti sekre minumang kaleng sekre siagang pengisian saldo ovo singloe 236.500 ri allo kammisik. 
Pesanan atas nama sinta na antarak mae ri alamat sesuai aplikasi iamiantu hotel niaka ri kawasan Sidoarjo. Sayangna titik pelaku berubah-rubah. Rico mangngaku heran, ia tenapa na sadarak kana ka antamak ri perangkapna patipu. 


Emotion: surprise
Assare kejutan ri allo kalassukang mae ri guru sikolah iamiantu hal biasa na lakukang battu ri anak murid na. Biasana paraia erok na sare dumpi ulang tahun na passiagang liling sambil akkelong lagu “Selamat Ulang Tahun Ibu Guruuu”. 
Sikuntung guru ni sarea kejutan ulang tahun biasa munculuk reaksi assisala-sala, niak ang-ngerang karru bahagia, takbangka, siagang rannu. 
Mingka assisala siagang guru sekrea anne, tania na na rannu apalagi ngarru ni sare kejutan ri allo kalassukang na. Kajariang, reaksi sang guruna malahan langsung na pelak anjo dumpi ulang tahunna jari para siswana langsung takbangka anciniki. Mungkin anne terjadi karna gurunna sannak takbangka jari tena na sengaja na buang, iareka memang gurunna tea ni sare kejutan kamma anne.


Emotion: surprise
Eroknaji ni nyonyo’ anjo tau angngaia ammakji. Eroki nisayang-sayang, punna niterasi todo’, tena na kulle beroba. Buru’nengku wattunna anak-anak punna niak salahna sikekdek nibakji surang kakanna, ru kakanna sanging buru’ne, lekbak tingi nibakji ulunna ammake pa’barrasak ri kakanna, anjomi kinne wattunna lompomi, punna nassui ri nakke, nasambilai apa-apayya, ka tea tongi nabakjia njari anjo mami apa-apayya na sambila sanggenna panrak. Punna lekbakmi ku nyonyo’, ku sapu-sapu ulunna, tena sallo anjo bajikmi nyawana kamase, erokna ji nilo’moki nasabak anjo perlakuang kammayya anjo tena naguppai ri ballakna, njari punna larroi buru’nenta teaki larroi todo’, mere’ maki naung, kana mami iye’ iye’, punna ammarimi nassu, battuimi nampa palak pammopporang sambil ki sapu-sapui ulunna kamase. Biasa tau kammayya anjo anu lu’mu atinna mingka tena na ji napaccinikkangki.

Emotion: angry
Nakke lekba anne tak lekbaki ka appikirik kulle bunting ammake baju bunting, niak resepsi na, atoka anu maraeng lalang tuo ku. Nampa tojeng na, wattu ku rencanai bunting ku siagang burakne ku, taklekbaki jaki ammikirik siagang niat memang tong kamma kamma anne ni keroki. Nakke bunting ri taung 2010, battu mi allo na anjo akbuntingan ku, nakke lampa inji ka anjama hahaha. Tatte sampulo (10) nakke ijin ri atasan ku langsung “bos ijinga nah” respon nah? “adedeh teako rodong, anne nakke takkulei ka sambei ko” Ku jawab mi kana “Mingka sannak panting na anne bos, erokka akbunting” ,”Apa nukana?” takbangkai haha bajikna na isseng ja memang tekamma nakke.

Emotion: happy
Anjo wattu a nakke hemat hemat ma, agang ku ji biasa mallianga kanre rua bungkusu roti antu ku kanre baribbasak na sipolong, pulla tangnga allo mi sipolong sede ( bisa todong agang ku battu na bawang nga kanre bungkusuk) nampapunna bangngi punna ku ukrangi ku kanre mi sede anjo roti aa. Selang sekre rua allo nakke ku sakring makin tertekanga kah sanging ri lalang kamarak kontrakan ku ja mantang, akhere na ku palak mi barak kulle ka ni tampung ri ballak na pinduk ku ri kampong nampa sukkuru ka kah na tarima ja kodong. Tena pa na battu rinjo jai ini kisah ku sanggeng na nakke kulle sik buntuluk anne malaikat caddi ku, mingka kulle anjo mi ni parek akhere na kisah ku.

Emotion: surprise
Ri wattunna kamanakang ku ulang tahun ini sare hadiah battu ri kakek siagang nenek na, ri wattua cucunna attinro inja ri kamarak na. Kakek nenek na sibukmk akboya sapeda cocoka untuk cucu kesayanganna anne, tena na sallo ia assigandeng akboya sapeda ri sekitaran jalan Sulawesi. Kanjo iamiantu pusat pabaluk sapeda terkenal ri kota Mangkasarak.
Battuna anjoeng cinik-cinik tereanga cocok untuk cucuna, sallo appilkirik siaganv ammilei akhirna angguppami sapeda berwarna lango-lango siagang niak kalassong na untuk menghibur, langsung na bayarak nampa naerang ammoterek ri ballak. Battu ri ballak ia na pabaung mi cucuna, sannak rannu na sekrea cucu angguppa hadia sapeda battu ri kakek siagang nenek na. 


Emotion: surprise
Anjo dareka nangaina tong appoto surang tau. Carakdeki iyya kamma tau, punna nikioki appoto, langsungji battu. Tau mallaki biasa, tala bajiki nyawana ka punna sannangji anjo dareka tenaja nang ngapa. Niak baine sumpaeng nitakgalaki susunna dende nampa erok tongi nibau. Punna nakke anjo lari memangma. Antekamma mi intu punna na erangki mamge bella ka nangaiki. Bateku kapang ngarruk kamase, la tappuji nyawaku kusakring. Baganna anjo dareka appilangngereji ri anjo tau parutusuki, njari punna niaki anjo taua, sannangi tena kumbalak. Mingka punna tena tongi anjo tau apparakaia, alele loe tongi giokna dende, ampunga nakke. Anjomi tea lalo maki erok appoto surang darek, ka ia ji pole la ondangki dende.

Emotion: fear
Katte tena ni akkulle berhasil lalang segala hal punna tena niak motivasi sorongan siagang dukungan. 
Ni parallukang motivasi untuk terus berlatih siagang mengasah kamampuanta na ni pacu kalengta supaya akkulle anjari lebih  bajik battu ri riolonganna. Motimasi niaka ri kalengta anjari pemicu tekad siagang iamuantu factor untuk ancapai tujuanta apapun ni kerokia. Siagang motivasi, katte teruski sekre pikkirang lalang ambaung impian untuk ni wujudkan. Teaki takkaluppai untuk appanaik semangat supaya naiki keterampilan siagang kamampuanta. 
Sala sekrena iamiantu amminawang pelatihan iareka kursus ri bidang tertentu niaka na dorong kesuksesan tujuanta ri masa andallekang. Misalna, katte erok anjama ri perusahaan swasta iareka multinasional, mangka paralluki appanaik kamampuang bahasa inggris.


Emotion: happy
“Maaam , ki tolonga rong antarakkanga salarak ku mae ri kantorok ku kamma kamma anne nahh, darurat!” , “Lahh ngapaki pak?” “Sinamperek pi ku caritai, pokok na bawakan ma kamma kamma anne nahh”. Tena na sallo battu mi baine ku nampa na antarakanga salarak ku langsung mi ku sambe nampa meeting na tong aman ji. Bangngi na battu ku ri ballak nakke ku carita mi anjo kejadianga sumpae mae ri baine ku nampa na kakkalak ki ka nampa na kana anjo mi makana punna jambang ki teai sambil ak rokok. Pakarammula mi anjo punna erok ka ritual ku buka ki salarak ku nampa ku gantung mi barak aman ngi. 

Emotion: shame
Pakkelong Jazz, Samara Joy anne kullei nagappa pammetayang makase're ri ajang penhargaan musik ri Grammy Awards. Ri momen bersejarayya anne bainena ruampulo talluj taung anne angappai rua penghargaan artis pendatang berua siagang kategori pakkelong jazz baji'ka. Wattuna diwawancarai nakana Samara Jo anne nakana tau toana tenna kulle mae rinni, anjari wattuna nalanggere' arengna meta tau toayya amentengi siagang a'sarrangi ri taua ngaseng rinjo ruanganka. Nakke boli'ki anne pialayya ri tau toayya. Samaran anne bercandai pengharaganna anne ri brankaska. Samara anne rannui nasaba' umumkangi anne pammetayya Olivia Rodrigo. Nakke akkelong ti sepanjang katallasa'ku, tarima kash ri anne penghormatanga. Nakke kulle nia' ri anne panggung nasaba' fans nia'ka rinni.

Emotion: happy
Ri wattunna nakke aktif inja anjama ri sala sekre perusahaan multinasional ri Mangkasarak iami antu anjari sponsor ri klub golok kota Mangkasarak, nakke biasa assiguppa siagang pemainna anjo klub goloka sumpaeng. Mulai ri kapten tim sanggengna pamain cadanganna.
Mingka niak sekre pamain idolaku ri klub tenapa lekbak ku urang assigappa. Ri wattua a nakke mae ri showroom untuk akboya anging segar siagang assinyarang cakngiring mae ri urang maraeng, tena na sallo nakke accidong ku cinik mi idolaku antama ri showroom, kananna eroki servis motorokna. Nakke langsung takbangka ri wattua, appalak tulunga mae ri urang ku untuk angngalle foto siagang pamain golok idolaku. Sannak rannuku kebetulang assigappa ri tampak panjamangku.


Emotion: happy
Lekba, wattu na pertama kali na nakke ku onjokkangi bangkeng ku ri Samarinda, Kalimantan Timur. Nakke anjo wattua tanjak ku kinyis kinyis inji, siagang kahh alasan na jamang jamang ku ni palettek ka mae ri kalimantan antu notabene tena pa na cocok ri nakke. Anjo wattu a, kah idealis inji ka, polos hahaha, sombong poeng siagang maraeng nga , nakke tena paku tappaki antu nikana halus halus, hehehe. Kantorok ku anjo wattua todong ri perum antu niaka ri lalang Sungai Musi, niak sekre ballak toa luarak memang, niak bangunan utama na sekre lantai, bangunan ri sayap kanan siagang boko na attingkat ki, sedangkan ri bagian kiri garasi antu lompo memang na tampung oto siagang motorok motorok dinas kantoroka. 

Emotion: surprise
SBMPTN tau lalo nakke tena ku lolos mingka ikhlas ja siagang nakke tena ja ku ngarruk. Kah kulle tena pa takderek ku nampa kulle kapang usaha ku tena pa na tojeng tojeng. Tahun laloa nakke ammake KIP (kartu indonesia pintar) kuliah jari tena na ki bayarak doek andaftar. SBMPTN anne taunga nakke tena sedek ku lolos, saddi na kusakring ating ku. Kah anne taunga nakke labbusi ka jai doek untuk anne SBMPTN kaa. Nakke ku lalangi tes UTBK ri luarak kota, nakke ku labbusi kulle sekre (1) juta untuk biaya tampak bangngi, biaya transportasi mae moterek siagang ammak ku, biaya nganre ku, lainga poeng jai inji. (Nakke tenaja ku bayarak doek andaftar kah ku pake inji KIP Kuliah ku). Nakke lebbak ma appilajarak sekre (1) taung gap year. Usaha ku ternyata tena pa niak hasselek na. Kulle kapang usaha ku tena pa na singkamma usaha na agang agang ku maraeng na antu lulus ka.

Emotion: sad
Pengalaman senangku wattu ku akkuliah ri tampa’ beru anjo anggappa ka jai agang ri luara daerahku anjari na kulle ka appilajari jai bahasa beru. Ri kota Surabaya tampa’ na kampusku niak, jai gedung-gedung tinggi ka ri kota ku tena niak gedung tinggi anjari tau berua accini gedung tinggi jai ri rinne. Niak tong ku kasia’ pengalaman kodi ku, anjo ku nakku’ ki totoa na andikku. Allo se’re ku ri kampuska sibukka siagang kegiatan ospek na kampusku ri tambah tommi siagang tugas-tugas jai kuliahku na pare’ mangnganga mentonga manna poe jai na aturanna ri sareangki ri daeng kalasak ta. Manna mamo mangnganga’ tapi na senang tonja ka jai pengalaman na agang ku gappa ri kampus beru ku.

Emotion: happy
Wattu ku umuruk 3 (tallu) taung. Wattu na mangaribi , ammak ku siagang bapak ku sambayangi. Nakke mempo ri dipan ni taro ri ruang tangnga. Katte anjo wattu aa punna 2 (rua) kadera. Jari anjo dipan nga kulle ni mempoi punna niak tamu. Bapak ku todong punna sepeda antu kulle ni pake mae siagang moterek anjama. Karueng na bosi lompo ii, jari suasana na dingin inji. Wattu ku mempo kaleng kaleng ku nakke ku langngerek ki tau akkakkalak. Ku boya boyaii ku cinik kiri kanan ku, tena niak. Mingka anjo sakrang tau makkala ka niak anji makkalak narrusuk inji. Singkamma puna na patoa toai ka tena ku kulle gappai kamae battu na. 

Emotion: surprise
Kinne punna erokki aklampa-lampa, biasa jaki guppai maceka, siagang punna niak erok niballi nassami mustiki antri rolo’, apalagi punna erokki nganre pantarang atau ri karuenga wattungta moterek kantorok. Biasa anjo lakbu dudu antrianga, niakmo pajama todo’, niakmo anak pasikola, sanggenna tau ojek online. Punna sallo kija antriangta biasa anjo ballisikki, tena ni issengi apa la nigaukang njari dodongki tena sumangakta. Anne kulle kiparek sollanna tena nikasiak dudui attayanga. Pertama kulleki selfie ri kamerata, tenaja parallu ngali’ngali’ki nicinik ri tau marang, anjo ji parallu sollanna sannangi nyawata attayang. Maka rua iamintu sungkei sosial mediata kamma facebook, instagram, nijamingi tena nikasiak dudu antria. Terakhir kulle tongki sungkei toko online niaka ri HP ta, bajik tongi anjo, tea mamiki khilaf jai dudu erok niballi.

Emotion: angry
Tim peneliti na anjo na tes ki appa jenisik permukaan (stainless steel, keramik, kayu, siagang karpet) nampa anjo appa tong jenisik kanre kanreang (semangka, roti, roti ammake mentega, siagang golla golla karet). Iyaa tong na evaluasi anjo appa wattu kontak na (mattung) antu berbeda ii, antu mi kurang battu ri sekre detik , 5 detik, 30 detik, siagang 300 detik. Anjo penemuan na studi ni terbitkang anne lalang jurnal juduluk na “Applied and Environmental Microbiology” taung 2016 anjo mi na poang kana karpet na transfer ki labbi sikedde ni bandingkan lantai atau ka ka rateang na anjo stainless steel ka. 

Emotion: disgusted
Nakke ku tayang ngi kulle sekitar 10 sanggeng na 15 menit barak kulle antama mae ri salah sekre na kamarak wc na antu kosonga. Wastafel na ri anjo WC aa tena na punnai sabun nampa kayak na labbusuk ki tissu na. Nampa lekba na anjo salah sekre na bilik WC na tabbuka mi nampa suluk mi antu cewek cantik ki. Nakke erok ma anatama anne mae ri kamarak wc na anjo, nampa tena ku njari munduruk ka moterek kah dehh botto na hahaha. Anjo cewek cantik ka sumpaeng na passuluk ngaseng lalang battang na rinjo kapang. Kamarak sebelah na kosong tong mi ku coba mi cinik ki, labbi labbi pa anne. 

Emotion: disgusted
Kegiatan KKN iami antu kegiatan parallu na pinawang mae ri seluruhna mahasiswa na sabak anne kegiatan na ajarki mahasiswa untuk anjari tau bermanfaat mae ri masarakat, appilajar accarita bajik siagang kerja sama tim. Tantu pangalamang KKn sannak seru siagang menyenangkan tamae katte ni tampakkang ri sekre desa iareka daerah niaka ammake budaya siagang bahasana assisala siagang katte, biasana anjo anjari tantangang kale-kale mae ri sikuntung mahasiswa antekamma carana appau siagang akbauruk tena niak sipat assirik-sirik.
Ri wattua nakke KKN ri sala sekre desa niaka ri kabupaten gowa tamae jarakna anne desa battu ri ibu kota gowa sekitarak tallu sanggengna appak jam, akrunganna tena na lambusuk siagang loe panrakna, kiri kanang accinik  hutang-hutang. 


Emotion: happy
Lekbaki kasiaki antriki nampa niak tau battu ribokoang mamge ri dallekang ka teai antri? Ataukah katte lekbak kamma anjo. Punna katte nipakaminjo pasti ballisikki, larro lompoki pole kapang. Mingka punna katte panggaukang, nassami sannangki nasabak tenaja ki parallu antri nampa libaki nilayani.m, tenaja nipaduli apa nakua tau antria ri bokoangta. Memang iyya anne budaya antri ri Indonesia sanna’ kodina. Kulle ciniki punna niak pembageang sembako, tau erok akbayark tike’ kareta atau ri alfamart mo saja taua biasa nasawalaki antria. Anjomi towwa biasa niak tau larro dudui, ballisiki naik cerakna nasabak ia sitangnga mate antri nampa niak tau silangsungngangjibmange napolong antrianga. Nassami iyya jai tau larro. Mustina punna riboko ko battu, sakbarakko, ri boko tompako guppa gilirang.

Emotion: angry
Leklek mi, kodi tanjakna, bodo, cokmok, tallasang tong pa poeng, ya kammami anjo kira-kira kanang na urang-urang ku riolo. Ya nakke sanging ni hina mae ri caritanna taua sabak fisikku ri wattunna ia akkana cokmok siagang maraenganna mae ri nakke. Nakke hanya merespon siagang langsung merek-merek iareka ammakkalak kacci. Ya kamma anjo kulle ku lakukan, nassu saja tena ku tega. Mingka paraia tena na isseng kana sebenarna lalang atingku sannak pakrisik ku kasiak, sikali pingruang mungkin nakke ku tarima. Mingka punna berkali-kali mi setiap allona, antekamma anne atingku antahan ngi pakrisikina lalang barambangku. Bahkan niak lebih ammakrisi nyawa battu ri anjo sumpaeng, niak lekbak akkana rupangkh singkamma nenek-nenek, erok ni modei antekamma pung kamma anjo rupanna tena niak pengaruhna tetap kodi tanjakna. Apakah nakke si kodi anjo ?

Emotion: angry
Wattuku umuru’ 20 taung nakke na manggeku a’balu kaset CD bajakan ri salah se’re pasara’ di rampi’ ballaku ri taung 2005. Anjo wattua a’balu ka siagang manggeku ri pasara’ tradisional awal na berhasil ka, jai untung na a’balu kaset CD bajakan ka anjo. Ka taua nontongi film ri VCD/DVD ri Tv na ri balla ato kamae poe.Tapi na jaman ka ta’ ganti tarrusu’ ki anjo kaset CD bajakan ka tena mi na laku. Anne wattua taua ngaseng nonton video ri Youtube tena mo ri kaset CD. Ka gampang mi tau nonton film ka hp a canggih mi kulle mi nonton jai na keroki ka niak ji kuota na. Anjomi anjari bangkrut ki usaha na manggeku.

Emotion: sad
Anjomi punna niak agangta nangai dudu na alle jama-jamangta siagang punna niak kajariang ri katallasangta nampa erok ngasengi na isseng, tea maki bajik dudu ri anjo taua nasabak bahayai. Biasa punna niaki ri dallekangta nabajik-bajiki ki mingka punna ri bokoangtai, na carita kodi maki, apalagi punna na alleang tommi jama-jamangta, tenamo ni issengi kitte apa la nijama ri kantorok. Njari punna niak agangta kamma anjo, kicinik-cinikimi rolo', maka ruana ta maki bati-bati anjo agangta sollanna na issengi kalengna. Maka tallu kipauangi agang bajikta atau langsung bos ta sollanna tenamo nagaukang kammayya anjo. Nasabak ia tonji rugi punna kamma anjo tarrusuki kamase.

Emotion: angry